At the Mountains of Madness
{{ennym iddaalagh}}
{{Kishtey fys skeeal giare
| ennym         = At the Mountains of Madness
| jalloo        = [[Coadan:At the Mountains of Madness.jpg]]
| fo-heidyl     = 
| screeudeyr    = [[H. P. Lovecraft]]
| çheer         = [[Steatyn Unnaneysit]]
| çhengey       = [[Baarle]]
| genre         = [[Far-skeealaght scoaghagh|Scoaghagh]], [[Seihll caillt]]
| ayns          = ''[[Astounding (earishlioar)|Astounding Stories]]''
| cummey        = [[Straih-skeeal]]
| soilsheyder   =
| mean          = Clou ([[Earishlioar]])
| date          = Toshiaght Arree-Averil, 1936
}}

She [[noaskeeal beg]] [[far-skeealaght scoaghagh|scoaghagh]] liorish [[H. P. Lovecraft]] eh  '''''At the Mountains of Madness''''' (''Ec Sleityn y Vaanrid'').  V'eh screeut echey ayns arree 1931, as hie eh er chur magh dy earishagh ayns earrooyn Toshiaght Arree, Mee Vayrnt as Averil 1936 ''[[Astounding (earishlioar)|Astounding Stories]]''.  T'eh er ny aachlou ayns ymmodee lioar skeealyn çhaglit.

==Giare-choontey==

Ta'n skeeal er ny screeu 'sy [[persoon (grammeydys)|chied phersoon]] liorish William Dyer, ny [[creg-oaylleeaght|chreg-oayllee]] [[Ollooscoill ny Miskatonagh]].  T'eh screeu dys brah folliaghtyn mie-follit fo mian lhiettal turrys oaylleeagh mie er soilshaghey magh da [[yn Antarctagh|Kione Jiass y Teihill]].  Leeid Dyer roie-turrys oayllee jeh Ollooscoill ny Miskatonagh da, as feddyn tholtanyn ard-yindyssagh as agglagh, as folliaght gaueagh ny lurg straih sleityn ny s'yrdjey na [[ny Himalayaghyn]].  Y possan hooar as hie tessen ny sleityn, hooar ad fooillagh shenn vioagyn gyn enney oaylleeagh deiney oc ayns ooig; shey jeu jeeillit, ny fir elley slane dy quaagh.  T'ad ro-aafillit da'n [[straih (creg-oaylleeaght)|straih]] t'ad ayn.  Er y fa dy vel eh gollrish cretooryn feayn-skeealeydagh 'sy [[Necronomicon]], ta ny oayllee cur "[[Nheeghyn Shinney]]" orroo.

Ta'n posson shoh caillt ec y chione-cherroo, as myr shen ta Dyer as e cho-obbree goll dys y champ dys feddyn magh ny haghyr.  Ta'n camp currit mow as deiney as moddee rio traartyssit.  Cha nel agh un dooinney as un voddey ass yn earroo.  Faggys da'n champ, t'ad feddyn shey carnaneyn sniaghtee as Nhee Shinney er ny oanluckey fo dagh fer.  Ta ny Nheeghyn share freilt er skellal roish, as ta prowaltys corp-yiarrey ennagh er ny yannoo er dooinney as moddey.

Ta Dyer as studeyr enmyssit Danforth getlagh etlan harrish ny sleityn, as feddyn ard-valley fouwragh dy chioobyn as cughlinyn gyn cosoylaght deiney.  Rish wandreil 'syn ard-valley neuchredjallagh, t'ad feddyn [[jalloo-screeuyn]] as caslyssyn boalley ta soilshaghey magh shennaghys ny Nheeghyn Shinney.  Haink ad da'n Teihll beggan erreish da'n [[Eayst]] brishey seyr jeh, as croo bea y teihill.  Ren ad ard-valjyn liorish "[[Shoggoth|Shoggothyn]]", nyn gretooryn yl-chrooagh nod cooilleeney obbyr erbee as goaill orroo cummey erbee.  Ta'n daa 'er feddyn magh shennaghys dooieyn elley, goaill stiagh caggaghyn noi [[Sliught Rollageagh Cthulhu]] as [[Mi-Go]] haink da'n teihll tammylt ny yei ny Nheeghyn Shinney.  Ec y traa cheddin, ta injillaghey schlei ry-akin 'syn ellyn rish ny eashyn choud's ta ny Shoggothyn çheet dy ve ny seyrey, as t'eh ny s'doillee freayll laue yn eaghtyr orroo.  Ta ny caslyssyn çheet dy ve neureilt as bunneydagh, as t'ad çheet er olk gyn enney ayns sleityn eer ny smoo faggys daue ta cur aggle eer orroosyn.  Fy-yerrey, rish y rio snaue roo, daag ny Nheeghyn Shinney dys faarkey mooar fo-halloo.  T'eh jeeaghyn dy nee fir foddey caillt hooar ny deiney 'syn ooig, as ad ass y çheshaght foddey roish my daag y pobble.

Fy-yerrey, ta ny deiney toiggal nagh vel ad nyn lomarcan 'syn ard-valley.  Ny Nheeghyn Shinney hie er coayl ass y champ, t'ad er irree magh reesht aght ennagh, as marroo ny deiney (liorish aggle, foddee) as goll er ash da'n ard-valley ruggyree oc.  Ta ny deiney feddyn lorg ronsaghey magh, as kirp y dooinney as moddey caillt er sleaydyn bredagh.  Rish goll ny s'diuney stiagh 'syn ard-valley, t'ad feddyn dorrys gloutagh drogh-aaishnagh ta fosley thiollane, as er lhieu dy vel eh kiangley rish yn 'aarkey fo-halloo lhaih ad er ny s'leaie.  T'eh cleaynaghey ad stiagh, as t'ad feddyn scoaghyn elley: Nheeghyn Shinney er nyn marroo dy broutagh, spennigyn albeenagh doalley shey trieyn er yrjid, as fy-yerrey, eajeeid ard-vooar screeaghee, ny chorpys bolganeagh doo, as shen Shoggoth.  T'ad scaapail liorish aigh as molley.  'Syn eltan reesht, ta Danforth jeeaghyn nyn yei as fakin red ennagh ta cur eh ass e cheeall.  Ta sannish ayn dy vel eh bentyn rish ny ta ry-akin er çheu elley ny sleityn elley as hug aggle eer er ny Nheeghyn Shinney.

==Bun==

Va sym beayn ec Lovecraft [[Shennaghys yn Antarctagh#Ronsaghey magh|ronsaghey magh yn Antarctagh]], neayr's v'eh 12 vleeantyn d'eash as screeu traghtyssyn beggey er ronseyderyn Antarctagh leah as skeealyn giarey bentyn rish.<ref>{{enmyslioar
  | screeudeyr = S. T. Joshi
  | ennym = The Annotated Lovecraft
  | blein = 1997
  | soilsheyder = Penguin
  | curmagh = 4oo
  | isbn = 978-0739489017
  | çhengey = Baarle
  | duillag = 175
  | aaraa =  "Va Lovecraft fo drualtys yn Antarctagh neayr's v'eh 12 vleeantyn d'eash, tra screeu eh ymmodee traghtyssyn beggey er ronseyderyn Antarctagh leah." (''"Lovecraft had been fascinated with the Antarctic continent since he was at least 12 years old, when he had written several small treatises on early Antarctic explorers,"'')
}}</ref><ref>{{enmyslioar
  | ennym = The Thing on the Doorstep and Other Weird Stories
  | screeudeyr = H. P. Lovecraft
  | reagheyder = S. T. Joshi
  | soilsheyder = Penguin
  | çhengey = Baarle
  | duillag = 420
}}</ref>  Ta [[S. T. Joshi]] cowraghey dy row yn Antarctagh mastey ardjyn s'jerree y teihill gyn ronsaghey rish ny 1920yn, as myr shen, lhig eh da Lovecraft soilshaghey eh liorish sheiltynys hene, gyn boirey er contraartys ass laue.<ref>{{enmyslioar
  | screeudeyr = S. T. Joshi
  | ennym = The Annotated Lovecraft
  | blein = 1997
  | soilsheyder = Penguin
  | curmagh = 4oo
  | isbn = 978-0739489017
  | çhengey = Baarle
  | duillag = 18
}}</ref>

==Imraaghyn==

{{rolleyimraaghyn}}

{{DEFAULTSORT:At The Mountains Of Madness}}
[[Ronney:Noaskeealyn 1936]]
[[Ronney:Noaskeealyn seihll caillt]]
[[Ronney:Yn Antarctagh ayns far-skeealaght]]
[[Ronney:Skeealyn H. P. Lovecraft]]
[[Ronney:Skeealyn Feayn-Skeealleydaght Cthulhu]]
[[Ronney:Noaskeealyn beggey]]
She noaskeeal beg scoaghagh liorish H. P. Lovecraft eh  At the Mountains of Madness (Ec Sleityn y Vaanrid).  V'eh screeut echey ayns arree 1931, as hie eh er chur magh dy earishagh ayns earrooyn Toshiaght Arree, Mee Vayrnt as Averil 1936 Astounding Stories.  T'eh er ny aachlou ayns ymmodee lioar skeealyn çhaglit.

Giare-choontey

Ta'n skeeal er ny screeu 'sy chied phersoon liorish William Dyer, ny chreg-oayllee Ollooscoill ny Miskatonagh.  T'eh screeu dys brah folliaghtyn mie-follit fo mian lhiettal turrys oaylleeagh mie er soilshaghey magh da Kione Jiass y Teihill.  Leeid Dyer roie-turrys oayllee jeh Ollooscoill ny Miskatonagh da, as feddyn tholtanyn ard-yindyssagh as agglagh, as folliaght gaueagh ny lurg straih sleityn ny s'yrdjey na ny Himalayaghyn.  Y possan hooar as hie tessen ny sleityn, hooar ad fooillagh shenn vioagyn gyn enney oaylleeagh deiney oc ayns ooig; shey jeu jeeillit, ny fir elley slane dy quaagh.  T'ad ro-aafillit da'n straih t'ad ayn.  Er y fa dy vel eh gollrish cretooryn feayn-skeealeydagh 'sy Necronomicon, ta ny oayllee cur "Nheeghyn Shinney" orroo.

Ta'n posson shoh caillt ec y chione-cherroo, as myr shen ta Dyer as e cho-obbree goll dys y champ dys feddyn magh ny haghyr.  Ta'n camp currit mow as deiney as moddee rio traartyssit.  Cha nel agh un dooinney as un voddey ass yn earroo.  Faggys da'n champ, t'ad feddyn shey carnaneyn sniaghtee as Nhee Shinney er ny oanluckey fo dagh fer.  Ta ny Nheeghyn share freilt er skellal roish, as ta prowaltys corp-yiarrey ennagh er ny yannoo er dooinney as moddey.

Ta Dyer as studeyr enmyssit Danforth getlagh etlan harrish ny sleityn, as feddyn ard-valley fouwragh dy chioobyn as cughlinyn gyn cosoylaght deiney.  Rish wandreil 'syn ard-valley neuchredjallagh, t'ad feddyn jalloo-screeuyn as caslyssyn boalley ta soilshaghey magh shennaghys ny Nheeghyn Shinney.  Haink ad da'n Teihll beggan erreish da'n Eayst brishey seyr jeh, as croo bea y teihill.  Ren ad ard-valjyn liorish "Shoggothyn", nyn gretooryn yl-chrooagh nod cooilleeney obbyr erbee as goaill orroo cummey erbee.  Ta'n daa 'er feddyn magh shennaghys dooieyn elley, goaill stiagh caggaghyn noi Sliught Rollageagh Cthulhu as Mi-Go haink da'n teihll tammylt ny yei ny Nheeghyn Shinney.  Ec y traa cheddin, ta injillaghey schlei ry-akin 'syn ellyn rish ny eashyn choud's ta ny Shoggothyn çheet dy ve ny seyrey, as t'eh ny s'doillee freayll laue yn eaghtyr orroo.  Ta ny caslyssyn çheet dy ve neureilt as bunneydagh, as t'ad çheet er olk gyn enney ayns sleityn eer ny smoo faggys daue ta cur aggle eer orroosyn.  Fy-yerrey, rish y rio snaue roo, daag ny Nheeghyn Shinney dys faarkey mooar fo-halloo.  T'eh jeeaghyn dy nee fir foddey caillt hooar ny deiney 'syn ooig, as ad ass y çheshaght foddey roish my daag y pobble.

Fy-yerrey, ta ny deiney toiggal nagh vel ad nyn lomarcan 'syn ard-valley.  Ny Nheeghyn Shinney hie er coayl ass y champ, t'ad er irree magh reesht aght ennagh, as marroo ny deiney (liorish aggle, foddee) as goll er ash da'n ard-valley ruggyree oc.  Ta ny deiney feddyn lorg ronsaghey magh, as kirp y dooinney as moddey caillt er sleaydyn bredagh.  Rish goll ny s'diuney stiagh 'syn ard-valley, t'ad feddyn dorrys gloutagh drogh-aaishnagh ta fosley thiollane, as er lhieu dy vel eh kiangley rish yn 'aarkey fo-halloo lhaih ad er ny s'leaie.  T'eh cleaynaghey ad stiagh, as t'ad feddyn scoaghyn elley: Nheeghyn Shinney er nyn marroo dy broutagh, spennigyn albeenagh doalley shey trieyn er yrjid, as fy-yerrey, eajeeid ard-vooar screeaghee, ny chorpys bolganeagh doo, as shen Shoggoth.  T'ad scaapail liorish aigh as molley.  'Syn eltan reesht, ta Danforth jeeaghyn nyn yei as fakin red ennagh ta cur eh ass e cheeall.  Ta sannish ayn dy vel eh bentyn rish ny ta ry-akin er çheu elley ny sleityn elley as hug aggle eer er ny Nheeghyn Shinney.

Bun

Va sym beayn ec Lovecraft ronsaghey magh yn Antarctagh, neayr's v'eh 12 vleeantyn d'eash as screeu traghtyssyn beggey er ronseyderyn Antarctagh leah as skeealyn giarey bentyn rish.  Ta S. T. Joshi cowraghey dy row yn Antarctagh mastey ardjyn s'jerree y teihill gyn ronsaghey rish ny 1920yn, as myr shen, lhig eh da Lovecraft soilshaghey eh liorish sheiltynys hene, gyn boirey er contraartys ass laue.

Imraaghyn

Ronney:Noaskeealyn 1936
Ronney:Noaskeealyn seihll caillt
Ronney:Yn Antarctagh ayns far-skeealaght
Ronney:Skeealyn H. P. Lovecraft
Ronney:Skeealyn Feayn-Skeealleydaght Cthulhu
Ronney:Noaskeealyn beggey